༄༅། ། དུས་གསུམ་རྒྱལ་བའི་ཡུམ་གྱུར་འགྲོ་བའི་སྐྱབས། ། མཚན་ཙམ་ཐོས་
པས་སྲིད་ཞིའི་དབུལ་བ་ཀུན། །སེལ་མཛད་ནོར་གྱི་དབང་ཕྱུག་རྗེ་བཙུན་མ། ། ཁྱོད་
ཀྱི་ཐུགས་བསྐྱེད་དམ་བཅའི་དུས་ལ་བབ། ། བདག་ཅག་ལས་ཉོན་གཞན་དབང་
བཙན་པོའི་མཐུས། ། དབུལ་ཕོངས་ནད་དང་སྡུག་བསྔལ་མང་བོས་གཙེས། ། ཉམ་
ཐག་མགོན་སྐྱབས་བྲལ་བའི་ངང་ཚུལ་འདི། ། དགོངས་ལ་བརྩེ་བའི་ཐུགས་ཀྱིས་བུ་
ལྟར་སྐྱོངས། ། ལྷག་པའི་ལྷ་མོའི་འཕྲིན་ལས་འོད་ཟེར་གྱིས། ། རྒུད་པའི་མུན་པ་མ་
ལུས་རིང་སྐྲོད་ལ། ། ཚེ་བསོད་དཔལ་དང་འབྱོར་བའི་པདྨོ་འབུམ། ། བཞད་པའི་
- 275 -

ཐོར་བུ་སྣ་ཚོགས།
བཀྲ་ཤིས་དངོས་གྲུབ་དེང་འདིར་སྩོལ། ། འཆི་མེད་ཚེ་དང་དབང་ཐང་གཟི་བརྗིད་
སྟོབས། ། རིན་ཆེན་འབྲུ་བཅུད་ཟས་ནོར་འཛད་མེད་གཏེར། ། བགྲང་ཡས་རྐང་འགྲོ་
འཕེལ་ཞིང་གེགས་མེད་རྒྱས། ། མཁོ་དགུའི་འབྱོར་བས་རྟག་ཏུ་ཕྱུག་པར་མཛོད། །
མི་མཐུན་བྱུཪ་འགོང་གོད་ཁ་མཐའ་དག་བཟློག ། ལོངས་སྤྱོད་ཕྱྭ་གཡང་ཕུན་ཚོགས་
འདོད་དགུ་འཁྱིལ། ། ཆོས་འབྱོར་དགེ་བཅུའི་ལམ་ལ་རྟག་གཞོལ་བས། ། ཕན་བདེའི་
དཔལ་ལ་རོལ་པར་བྱིན་གྱིས་རློབས། ། སྐབས་འདིར་གཟུངས་བཟླ། འདི་ལྟར་བསྒོམ་བཟླས་
སོགས་བསྔོ་སྨོན་བྱའོ། ། ཞེས་མཁས་གྲུབ་ཀརྨ་ཆགས་མེད་ཀྱིས་མཛད་པའི་ནོར་རྒྱུན་མའི་བསྒོམ་བཟླས་
ཀྱི་ཁ་སྐོང་དུ་དགོས་ཞེས་འགའ་ཞིག་གིས་བསྐུལ་ངོར། ༧ བཙུན་གཟུགས་བློ་བཟང་འཕྲིན་ལས་ཀྱིས་
བྲིས།